Diari Oficial de la Generalitat Valenciana


Sumari del DOGV 4472, del 02-04-2003 (2003/3319)

RESOLUCIÓ de 13 de febrer del 2003, del Servei Territorial d'Indústria i Energia, per la qual s'autoritza a Iberdrola Distribución Eléctrica, SAU la realització de les instal·lacions de la línia aèria trifàsica a 20 kV, DC LA-110, des de ST Sant Joan de Moró fins a futur polígon industrial sector ZI-1, entre els termes municipals de Sant Joan de Moró i Borriol (Castelló), projecte d'Iberdrola CS-233/01. (ATLINE/2001/269).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4472

Data del DOGV
:   02-04-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/3319


Data del document
:   13-02-2003

Organisme emissor
:   Conselleria d'Indústria, Comerç i Energia

Tipus de document
:   Resolució

Descriptors 

:   * Borriol
    * Sant Joan de Moró
    * indústria elèctrica
    * instal·lació hidroelèctrica

RESOLUCIÓ de 13 de febrer del 2003, del Servei Territorial d'Indústria i Energia, per la qual s'autoritza a Iberdrola Distribución Eléctrica, SAU la realització de les instal·lacions de la línia aèria trifàsica a 20 kV, DC LA-110, des de ST Sant Joan de Moró fins a futur polígon industrial sector ZI-1, entre els termes municipals de Sant Joan de Moró i Borriol (Castelló), projecte d'Iberdrola CS-233/01. (ATLINE/2001/269). [2003/3319]
  
Examinats els antecedents que hi ha en l'expedient ATLINE/2001/269, de la Unitat d'Energia i Mines, tramitat a instància de la mercantil Iberdrola Distribución Eléctrica, SAU.
  
Antecedents de fet
  
Primer
  
El 12 de juny de 2001, Iberdrola Distribución Eléctrica, SAU va sol·licitar autorització administrativa i declaració en concret d'utilitat pública del projecte d'instal·lacions de la línia aèria trifàsica a 20 kV, DC LA-110, des de ST Sant Joan de Moró fins a futur polígon industrial sector ZI-1, entre els termes municipals de Sant Joan de Moró i Borriol (Castelló), projecte d'Iberdrola CS-233/01.
  
Segon
  
Es va tramitar la corresponent informació pública del projecte i de la relació d'interessats, béns i drets afectats inserint els corresponents anuncis que van ser publicats en el periòdic Mediterráneo (16 d'octubre de 2001), en el BOP (núm. 129 de 27 d'octubre de 2001) i en el DOGV (núm. 4.125 de 12 de novembre de 2001), així com al tauler d'anuncis dels ajuntaments de Borriol i Sant Joan de Moró.
  
Tercer
  
Es van tramitar les preceptives separates als organismes afectats, Ajuntament de Borriol, Ajuntament de Sant Joan de Moró, Conselleria de Medi Ambient, Conselleria d'Obres Públiques, Urbanisme i Transport, Confederació Hidrogràfica del Xúquer, i l'Estudi d'Impacte Ambiental a la Conselleria de Medi Ambient.
  
Quart
  
El dia 21 de gener de 2002, el personal tècnic de la Unitat d'Energia i Mines va emetre informe tècnic sobre el projecte.
  
Cinqué
  
L'ajuntament de Borriol, la Confederació Hidrogràfica del Xúquer i la Conselleria de Medi Ambient van emetre informes condicionats, mentre que a la Conselleria d'Obres Públiques, Urbanisme i Transport i a l'Ajuntament de Sant Joan de Moró se'ls va reiterar la sol·licitud d'informe amb indicació que si no s'aportava contestació en termini, es consideraria que no hi havia cap inconvenient per a l'autorització. La Conselleria d'Obres Públiques, Urbanisme i Transports i l'Ajuntament de Sant Joan de Moró no han emés cap informe i no han contestat la nostra reiteració.
  
Sisé
  
Durant el període d'informació pública van presentar al·legacions la senyora Encarnación Barrachina Ferrer, en les quals manifesta en primer lloc ser la propietària de la parcel·la número 65, polígon 19, del terme de Borriol, en segon lloc mostra la seua oposició a l'establiment de la instal·lació, per raons de traçat de la línia projectada, amb la prevenció d'interposar interdicte si les obres, en la seua propietat sense el seu permís, començaren.
  
Seté
  
Una vegada notificades a Iberdrola Distribución Eléctrica, SAU les al·legacions de la senyora Encarnación Barrachina Ferrer, esta mercantil informa que el traçat de la línia s'ha projectat seguint els criteris legalment establits i de forma que es cause el menor perjudici possible als propietaris afectats, sense que l'al·legadora hi haja presentat traçat alternatiu.
  
Huité
  
Una vegada instruït el procediment, i tot complint el que prescriu l'article 84 de la Llei 30/1992, es realitza el tràmit d'audiència als interessats en la forma prevista en l'esmentada llei, i es presenten les següents al·legacions:
  
- senyor Roberto Ordóñez Sanchis, al·lega en este tràmit, el dia 17 de juliol de 2002, que ha comparegut al Servei Territorial, dins de termini, ha comprovat les parcel·les núm. 10, 11 i 12, polígon 13, números de pla 89, 90 i 91, les quals són de la seua propietat, i apareix com a propietari desconegut.
  
- La senyora Ángeles C. Benedicto Delgado, amb data 23 de juliol de 2002, manifesta la disconformitat amb el traçat de la línia aèria, ja que en la dita parcel·la núm. 33-polígon 18 ja existixen dos torres i dues línies aèries, per la qual cosa sol·licita la modificació del traçat.
  
Fonaments de dret
  
Primer
  
Vistos els preceptes de la Llei 54/1997, de 27 de novembre, del Sector Elèctric, així com el Reial Decret 1.955/2000, d'1 de desembre de 2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, sobre expropiació forçosa i sancions en matèria d'instal·lacions elèctriques.
  
Este Servei Territorial d'Indústria i Energia, a proposta de la unitat corresponent,resol:
  
1. Autoritzar a Iberdrola Distribució Elèctrica, SAU l'establiment d'una línia elèctrica aèria de mitjana tensió, les característiques principals de la qual són les següents:
  
Línia aèria trifàsica de mitjana tensió a 20 kV, DC LA-110, des de ST Sant Joan de Moró fins a futur polígon industrial sector ZI-1, entre els termes municipals de Sant Joan de Moró i Borriol (Castelló), projecte d'Iberdrola CS-233/01.
  
2. Desestimar les al·legacions de la senyora Encarnación Barrachina Ferrer i la senyora Ángeles C. Benedicto Delgado, en no haver presentat, d'acord amb l'article 161 del Reial Decret 1.955/2000, traçat alternatiu i no poder valorar, per tant, les condicions establides en el punt 2 de l'indicat article.
  
3. Estimar en part les al·legacions del senyor Roberto Ordóñez Sanchis, sempre que acredite mitjançant document públic la titularitat de les indicades parcel·les.
  
4. Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 54/1997, de 27 de novembre, del Sector Elèctric.
  
5. Aprovar el projecte d'execució d'acord amb el Decret 1.955/2000, d'1 de desembre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos.
  
c) El titular donarà compte de l'acabament de les obres a la Unitat d'Energia i Mines d'este Servei Territorial adjuntant certificat tècnic de la instal·lació, on figure expressament el compliment de l'article 162 del Reial Decret 1.955/2000, a efectes de posada en servici.
  
d) L'Administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
e) El titular de la instal·lació tindrà en compte, per a l'execució, el compliment dels condicionats que han establit l'ajuntament de Borriol, la Conselleria de Medi Ambient i la Confederació Hidrogràfica del Xúquer.
  
Estimació d'Impacte Ambiental
  
Primer
  
Estimar acceptable, solament a efectes ambientals i sense perjudici de l'obtenció prèvia de les autoritzacions sectorials que hi siguen d'aplicació, el projecte d'instal·lació de línia elèctrica entre els termes municipals de Borriol i Sant Joan de Moró (Castelló), promoguda per Iberdrola Distribución Eléctrica, SAU, sempre que s'hi desenvolupe, d'acord amb les previsions de l'Estudi d'Impacte Ambiental i les condicions i modificacions establides a continuació:
  
- S'haurà de complir el que disposa la Llei 3/1995, de Vies Pecuàries.
  
- Es procedirà a la recollida de les restes d'obra (runes, material elèctric, etc.) i es traslladaran a un abocador autoritzat.
  
- Es procedirà a la restauració de totes les àrees alterades per la instal·lació dels suports, trànsit de maquinària, deposició de materials, etc.
  
- Els exemplars arboris que puguen resultar afectats pels suports i/o el cablatge (distància de seguretat per a evitar riscos d'incendis, talls de subministrament, etc.), atenent les seues característiques de desenvolupament actual (edat, envergadura, etc.) i les característiques de creixement, es mantindran i o conservaran mitjançant poda. En cas que es tracte d'exemplars monumentals, haurà d'evitar-se qualsevol afecció i modificar la ubicació del suport.
  
- Es procedirà a aïllar els conductors a ambdós costats dels aïlladors en un tram d'1 metre. Es procedirà a aïllar també tots els ponts, grapes i la resta d'elements en tensió.
  
- Per a evitar el risc de col·lisió d'aus contra el línia elèctrica, se senyalitzaran els conductors amb elements salvaocells, per a això s'utilitzaran tires en X de neopré (35 cm x 5 cm) subjectes per mordassa d'elastòmer amb cinta luminiscent, o també es poden emprar espirals de color visibles i dimensions de 30 x 100 cm. Esta senyalització es portarà a terme al llarg de la línia.
  
- Es comprovarà l'eficàcia de les mesures correctores per a la qual cosa es farà un seguiment en un entorn de 100 metres d'estos dos costats de les línies, a fi de comprovar l'existència o no d'avifauna afectada. A més a més, es procedirà també a la comprovació del bon estat del material utilitzat en l'aïllament de conductors, que haurà de ser substituït en cas de deterioració perquè continue complint la seua funció d'evitar l'electrocució d'aus.
  
Contra esta resolució, que no posa fi a la via administrativa, podrà interposar-se recurs d'alçada davant la Direcció General d'Indústria i Energia, (carrer Colom, 32, DP 46089 València), en el termini d'un mes, comptat a partir de l'endemà de la notificació de la present resolució, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27.11.92), en la redacció que en fa la Llei 4/1999, de 13 de gener (BOE 12, de 14.01.99).
  
Castelló, 13 de febrer de 2003.- El cap del Servei Territorial: Juan Elías Ramos Barceló.